

**ข่าวประชาสัมพันธ์**

**กรุงไทยคว้า 4 รางวัลใหญ่ “Employee Experience Awards 2025” จากเวทีชั้นนำระดับสากลและในประเทศ ตอกย้ำความสำเร็จนำนวัตกรรมเสริมสร้างศักยภาพพนักงาน ขับเคลื่อนองค์กรยั่งยืน**

ธนาคารกรุงไทย ประสบความสำเร็จได้รับ 4 รางวัลใหญ่ ด้าน “Employee Experience” จากเวทีชั้นนำระดับสากลและในประเทศ นำโดย รางวัล **“Best Use of Technology to Enhance Employee Engagement” ระดับ Bronze** จากเวที “**Employee Experience Awards 2025 Singapore**” ซึ่งจัดโดย Human Resources Online
สื่อชั้นนำด้านการบริหารทรัพยากรบุคคลจากประเทศสิงคโปร์ และอีก 3 รางวัลจากเวที **“Employee Experience Awards** 2025 **Thailand”** ประกอบด้วย **ราง**วั**ล** **Best HR Digital Transformation Strategy** **ระดับ Gold ราง**วั**ล** **Best HR Digital Transformation Strategy ระดับ Silver** และ รางวัล **Best Use of Technology to Enhance Employee Engagement** **ระดับ Bronze** สะท้อนถึงความโดดเด่นด้านกลยุทธ์การบริหารงาน ด้านทรัพยากรบุคคลที่ส่งเสริมประสบการณ์การทำงานที่ดีของพนักงาน

**รางวัล Best HR Digital Transformation Strategy** จากการนำเทคโนโลยีและนวัตกรรมดิจิทัลมาเพิ่มประสิทธิภาพการจัดการองค์กร ตลอดจนพัฒนาทักษะที่จำเป็นในอนาคต (Future Skills) และตอบโจทย์
การทำงานยุคใหม่ รวมถึงพัฒนาทักษะใหม่ๆ Upskill/Reskill เพื่อเสริมสร้างขีดความสามารถของพนักงาน นอกจากนี้ ธนาคารยังพัฒนาแอปพลิเคชัน ONE Krungthai สำหรับใช้ภายในองค์กร ดำเนินโครงการพัฒนาระบบบริหารทรัพยากรบุคคล (New HRMS) และโครงการ IT Talent Transformation เพื่อเสริมสร้างและพัฒนาศักยภาพบุคลากรด้านเทคโนโลยี รวมถึงมีการพัฒนาบุคลากรผ่านระบบหมุนเวียนงาน ให้มีโอกาสทำงานในบทบาทที่หลากหลาย สามารถปรับตัวเข้ากับความท้าทายในอนาคต เพื่อสร้างวัฒนธรรมองค์กรที่มีการพัฒนาตนเองอยู่เสมอ

**รางวัล Best Use of Technology to Enhance Employee Engagement** จากความสำเร็จในการนำ
แอปพลิเคชัน ONE Krungthai มาประยุกต์ใช้เป็นเครื่องมือดิจิทัลในการขับเคลื่อนการเปลี่ยนแปลงวัฒนธรรมองค์กร ตอบโจทย์การทำงานในทุกมิติ สร้างประสบการณ์ที่ดีให้กับพนักงาน เสริมสร้างการมีส่วนร่วมและความผูกพันของพนักงาน (Employee Engagement) เปิดโอกาสให้พนักงานทุกระดับมีส่วนร่วมและกล้าแสดงออกถึงพลังของ
การเปลี่ยนแปลง สนับสนุนการหล่อหลอมวัฒนธรรมองค์กรที่ไม่ทนต่อการทุจริต และหลอมรวมความเป็นหนึ่งเดียว หรือ ONE Krungthai ให้เกิดขึ้นอย่างเป็นรูปธรรม

**รางวัล** **Best Women Leadership Programme** อีกหนึ่งความสำเร็จกับการให้ความสำคัญและส่งเสริมความเท่าเทียมทางเพศด้วยสวัสดิการที่เหมาะสมกับผู้หญิง พร้อมบ่มเพาะและสนับสนุนให้บุคลากรหญิงภายในองค์กรได้รับการพัฒนาและเปิดโอกาสให้ได้แสดงศักยภาพอย่างเต็มที่ โดยในหลาย ๆ หน่วยงาน ธนาคารสามารถเตรียมความพร้อมและส่งเสริมผู้บริหารหญิงให้เติบโต พร้อมขึ้นดำรงตำแหน่งระดับสูงเพื่อขับเคลื่อนยุทธศาสตร์ของธนาคารได้อย่างต่อเนื่อง

ธนาคารกรุงไทย มุ่งมั่นพัฒนาศักยภาพ เสริมสร้างขีดความสามารถของพนักงานให้ตอบโจทย์การทำงาน
ยุคใหม่ ก้าวทันต่อการเปลี่ยนแปลงที่รวดเร็วในอนาคต และขับเคลื่อนองค์กรให้เติบโตอย่างยั่งยืนในทุกมิติ สอดคล้องกับวิสัยทัศน์ **“กรุงไทย เคียงข้างไทย สู่ความยั่งยืน”**

**ทีม Marketing Strategy
24 มิถุนายน 2568**